Document ID: 32007D0833

KOMMISSIONENS BESLUTNING
af 13. december 2007
om ændring af beslutning 2007/554/EF om visse beskyttelsesforanstaltninger mod mund- og klovesyge i Det Forenede Kongerige
(meddelt under nummer K(2007) 6256)
(EØS-relevant tekst)
(2007/833/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
under henvisning til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (3), særlig artikel 60, stk. 2, og artikel 62, stk. 1 og 3, og
ud fra følgende betragtninger:
(1)
Efter udbruddene for nylig af mund- og klovesyge i Storbritannien vedtog Kommissionen beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige (4) for at understøtte de foranstaltninger, medlemsstaten havde truffet til bekæmpelse af mund- og klovesyge inden for rammerne af direktiv 2003/85/EF.
(2)
Ved beslutning 2007/554/EF er der fastsat bestemmelser om afsendelse fra høj- og lavrisikoområder i Storbritannien, anført i henholdsvis bilag I og bilag II til nævnte beslutning, af produkter, der anses for sikre, og som enten blev fremstillet før indførelsen af restriktionerne i Det Forenede Kongerige af råvarer med oprindelse uden for de pågældende områder omfattet af restriktioner, eller som er blevet behandlet på en måde, der effektivt inaktiverer eventuelle mund- og klovesygevira.
(3)
Ved beslutning 2007/554/EF, som ændret ved beslutning 2007/664/EF, fastsatte Kommissionen regler for afsendelse af visse kategorier af kød fra visse områder, der er anført i bilag III til beslutning 2007/554/EF, som ændret, hvori der i mindst 90 dage inden slagtningen ikke er konstateret udbrud af mund- og klovesyge, og som opfylder visse nærmere fastsatte betingelser.
(4)
På grundlag af den positive udvikling i dyresundhedssituationen i Det Forenede Kongerige og navnlig de positive resultater af den afsluttede overvågning er det nu muligt at lade visse områder i Storbritannien falde uden for anvendelsesområdet for beslutning 2007/554/EF og beholde et lavrisikoområde, hvis grænser ligger ca. 50 km fra udbrudsstederne, og hvis administrative enheder bør opføres i bilag II til beslutning 2007/554/EF.
(5)
Den positive udvikling i dyresundhedssituationen gør det endvidere muligt at afskaffe visse certifikatkrav til animalske produkter, f.eks. kød, mælk og animalske biprodukter, fordi sådanne produkter ikke længere er omfattet af de restriktioner, der gælder for områder opført i bilag I til beslutning 2007/554/EF, og derfor ikke længere har forskellig dyresundhedsstatus.
(6)
Beslutning 2007/554/EF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2007/554/EF foretages følgende ændringer:
1)
Artikel 17 affattes således:
»Denne beslutning anvendes indtil den 31. december 2007.
Forbuddene mod afsendelse i artikel 2, 3, 4, 5, 7 og 8 og bestemmelserne i artikel 9 og 11 vedrørende forbuddene samt bestemmelserne i artikel 14 finder dog ikke længere anvendelse.«
2)
Bilagene erstattes af teksten i bilaget til nærværende beslutning.
Artikel 2
Medlemsstaterne ændrer de foranstaltninger, de anvender i handelen, for at bringe dem i overensstemmelse med denne beslutning. De underretter straks Kommissionen herom.
Artikel 3
Denne beslutning er rettet til medlemsstaterne.
Udfærdiget i Bruxelles, den 13. december 2007.

Labels: 17
0
3
6
18